སྒོམ་པ་ལ་སྤྲིང་བའི་གཏམ།ཆོས་བཞིན་སྤྱོད་པར་བརྩོན་པ་ཁྱོད་ཅག་གི།།ཕྲིན་ཡིག་གསེར་སྲང་གང་གི་
ཕྱག་རྟེན་འཕྲོད།།འདི་ན་མཆོག་གསུམ་ཐུགས་རྗེས་བསྐྱངས་པའི་མཐུར།།གཞན་ཕན་བྱང་ཆུབ་སེམས་དང་འབྲེལ་བཞིན་གནས།།ད་ལ་རྟེན་ལན་ཅིག་རྙེད་པ་དོན་ལྡན་དུ།།སྒྲུབ
རྣམས་དབང་པོ་ཐུལ་ལ་བརྩོན་པའི་ཕྱིར།།འཆིང་བ་ཀུན་གྱི་ནང་ནས་མཐུ་བདོ་ཞིང་།།ཕུང་ཀྲོལ་བསྐྱེད་པའི་ནོར་རྫས་གཏོང་སེམས་ལ།།གོམས་པའི་གནས་ཚུལ་ཐོས་པས་ལྷག་པར་རངས།།
དད་ནི་ནམ་འཆི་ཆ་མེད་ཞེ་ན་ལོག་གིས།།རིན་ཆེན་བདུན་ལས་ལྷག་པའི་མི་ལུས་འདི།།འདུ་འཛིའི་ཉེས་དམིགས་གྲོལ་བའི་དབེན་གནས་སུ།།ཚེ་དང་སྒྲུབ་པ་མཉམ་པའི་བརྟུལ་ཞུགས་ཀྱང་།།
འགྲོ་ལ་སྙིང་རྗེ་དམ་པར་མོས་གུས་དང་།།སྣང་ཆ་ལྷར་སྒོམ་སྟོང་ཆ་སྤྲོས་བྲལ་གྱི།།གཤིས་ལུགས་བཅོས་མེད་དྲན་པའི་སོ་པས་སྐྱོངས།།མོས་གུས་ཐོབ་ན་བླ་མའི་ཞལ་སྦྱིན་མཇལ།།གཟུགས

བརྙན་མ་མཐོང་སྙམ་པའི་རེ་དོགས་ཆོད།།ཐུགས་ཡིད་འདྲེས་ན་སྐྱེ་དང་ཚེ་རབས་འབྲེལ།།ཐུགས་རྗེའི་ཡུལ་ནི་དད་དང་མོས་གུས་ཕྱིར།།ང་དང་ཁྱོད་ལ་འདུ་འབྲལ་
སྐད་ཅིག་མེད།།ཞལ་གདམས་དེ་ཡིན་འཕྲིན་ཡིག་ལན་ཀྱང་འདི།།བརྩེ་བའི་སེམས་དང་ལྷན་ཅིག་དམ་མདུད་དང་།།སྐྲ་སེན་དང་བཅས་བསམ་ཡས་ཆོས་འཁོར་ནས།།དྷརྨ་བྷཱ་དྲའི་ལག་
ཏུ་སྤྲིང་བཞིན་དངས།།སྲིད་པའི་མཚོ་ལས་སྒྲོལ་བའི་བཀྲ་ཤིས་ཤོག།གཏམ་ཚོགས་ལེའུ་བཅུ་དགུ་པའོ།།།།